"ஏசெரோடான் ஜூபேட்டஸ்."
ஜேன், கிரேபியர்ட், தயாராக இருங்கள். நாம் கிட்டத்தட்ட குதிக்கும் இலக்கை நெருங்கிவிட்டோம்.
கேட்டது, டேவிட். நாங்கள் தயாராக இருக்கிறோம்.
திருத்தம், நான் குதிக்கத் தயாராக இருக்கிறேன்.
இது கொஞ்சம் பயமாக இருக்கும் என்று தெரியும், கிரேபியர்ட்,
ஆனால் கீழே இருக்கும் ஒரு விலங்குக்கு நம் உதவி தேவைப்படுகிறது.
அதோடு, நம் அதிநவீன பாராசூட்டுகள் நம்மை பத்திரமாக தரையிறக்கும்.
நாம் குதிக்கும் இலக்குக்கு வந்துவிட்டோம். ஏர் டேவிட்டில் பயணம் செய்ததற்கு நன்றி.
உன்னை கீழே பார்க்கிறேன், நண்பா.
உனக்கு உதவி தேவைப்படுவது போல தெரிகிறது, கிரேபியர்ட்.
முதலில் வருபவர்களுக்கே வெற்றி வாய்ப்பு அதிகம்.
முதலில் வருபவர்களுக்கே வெற்றி வாய்ப்பு அதிகம் என்றா சொன்னாய்?
இன்றில்லை, ஏனென்றால் இன்று, நாம் ஏசெரோடான் ஜூபேட்டஸுக்கு உதவுகிறோம்.
நான் சொல்கிறேன், அதுதான் வெளவால்களின் அறிவியல் பெயர்.
தொழில்நுட்ப ரீதியாக சொன்னால், பெரிய வெளவால்கள்.
பெரிய வெளவாலா? எந்தப் பெரிய விலங்குக்கும் நம் உதவி எதற்காக தேவைப்படுகிறது?
ஏனென்றால் துரதிர்ஷ்டவசமாக, அவற்றின் எண்ணிக்கை குறைவாகவே உள்ளன.
சில விலங்குகள் அழிந்து வருவதற்கு ஒரு காரணம்
அவற்றுக்கு போதுமான உணவு இல்லாததுதான்.
எனவே, அவை என்ன சாப்பிடுகின்றன என்பதை முதலில் தெரிந்துகொள்ள வேண்டும்.
அது எளிது.
இரத்தம். அது எல்லோருக்கும் தெரியுமே.
அருமையாக தரையிறங்கினாய், கிரேபியர்ட்.
பெரிய வெளவாலை பார்த்துவிட்டேன்.
திருத்தம், பெரிய வெளவால்களை பார்த்துவிட்டேன்.
அமைதியாக இரு, கிரேபியர்ட்.
சில இரத்தக்காட்டேரி வௌவால்கள் இரத்தத்தைக் குடிக்கும்,
ஆனால் பெரும்பாலான வௌவால்கள் பூச்சிகளை, பழத்தை, மீன், எலி, பல்லிகளை சாப்பிடுகின்றன...
சிம்பன்சிகளை.
இல்லை. மற்ற வௌவால்களை.
அட. மிகவும் மோசம்.
எல்லாமே உயிர் பிழைக்க வேண்டும், டேவிட்.
இந்த வௌவால்களை இராட்சத தங்க கிரீடம் கொண்ட பறக்கும் நரி என்றழைக்கிறார்கள்.
எனவே நரிகள் சாப்பிடுவதையே இவை சாப்பிடுகின்றன என்பதுதான் என் எண்ணம்.
-நரிகள் மற்ற நரிகளை சாப்பிடுமா? -இல்லை.
நம் உணவு பட்டியலில் இருந்து ஒன்றை நீக்கிவிடு.
நான் இந்த கேமராவை வௌவால்கள் ஒன்றின் மீது பொருத்த முடிந்தால்,
அது என்ன சாப்பிடுகிறது என்பதை பார்த்து அவற்றுக்கு எப்படி உதவுவது என்பதை தெரிந்து கொள்ளலாம்.
கவனமாக இரு. கழுத்து பத்திரம்.
அவன் விளையாடுகிறான், கிரேபியர்ட்.
தவிர, அவை இரவில் சுற்றித் திரிபவை, அப்படி என்றால் இருட்டாகும் வரை அவை தூங்கி கொண்டிருக்கும்.
நமக்கு போதுமான நேரம் இருக்கிறது.
அடடா.
ஜேன், "நான் வேலை அழைப்பில் இருக்கும்போது அலறவோ,
கத்தவோ, ஊளையிடவோ கூடாதென்று" உன்னிடம் பலமுறை சொல்லிவிட்டேன்.
மன்னித்துவிடுங்கள், அம்மா, ஆனால் பறக்கும் நரியின் மீது கேமராவைப் பொருத்த நெருங்கிவிட்டோம்,
எனவே அவை என்ன சாப்பிடுகின்றன என்பதைப் பார்க்க முடியும்.
அது நீ நினைப்பது போல இல்லை. அது வௌவால்கள்.
தொழில்நுட்ப ரீதியாக சொன்னால், பெரிய வௌவால்கள்.
சரி. வாழ்த்துக்கள்.
-இருங்கள்... -அமைதியாக.
நாங்கள் ஒரு வௌவாலை நெருங்க வேண்டுமென்றால் செய்யத்தான் வேண்டும்.
சொல்வதை புரிந்துகொண்டாயா என்று தெரியவில்லை, அரை மணிநேரத்தில் இரவு உணவு தயாராகிவிடும்.
சரி.
ஆம், இன்னும் அழைப்பில் தான் இருக்கிறேன்.
ஜேன்! கிரேபியர்ட் பறந்து போகிறது!
அடக் கடவுளே! கிரேபியர்ட்!
கிரேபியர்ட்! கவலைப்படாதே! நான் வருகிறேன்!
தயவுசெய்து, பொறுங்கள்.
ஜேன், இப்போது உன்னிடம் என்ன சொன்னேன்?
நீ எங்கே போகிறாய்?
கிரேபியர்ட் பால்கனியில் இருந்து பறந்துவிட்டது. அது எங்கு போனது என்று தெரியவில்லை.
கவலைப்படாதீர்கள், ஜேனின் அம்மா. நாங்கள் அதைக் கண்டுபிடிப்போம். நிலைமை சீராகிவிடும்.
கண்டிப்பாக. நல்லது! இரவு உணவுக்கு வந்துவிடுங்கள்.
என்ன சமைத்திருக்கிறீர்கள்?
இன்னும் முடிவு செய்யவில்லை!
டேவிட், வா போகலாம்.
நான் வரலாமா என்று யோசிக்கிறேன்.
பாஸ்தா?
இரவு உணவின் போது உங்களை பார்க்கிறேன்!
சரி.
எங்கிருந்து தொடங்குவது? கிரேபியர்ட் எங்கு வேண்டுமானாலும் இருக்கலாம்.
நாம் பிரிந்து சென்றால் நிறைய இடங்களில் தேடலாம்.
கிரேபியர்ட்? கிரேபியர்ட், எங்கே இருக்கிறாய்?
கிரேபியர்ட்?
-அதைப் பார்த்தாயா? -எதுவும் தெரியவில்லை.
அது இங்கேயும் இல்லை.
கிரேபியர்ட் பாவம். அது ஒருவேளை மிகவும் பயந்திருக்கலாம்.
அது பயப்பட வேண்டும்.
அதைப் பார்த்துவிட்டேன், ஆனால் இடத்தை சொன்னால் நீ விரும்பமாட்டாய்.
அது இருக்கும் இடத்தை நான் ஏன் விரும்பமாட்டேன்? இந்த தோட்டம் அழகாக இருக்கிறது.
இங்கே வாழ்வது யாரென்று உனக்குத் தெரியாதா?
அவர் ஒருபோதும் வீட்டிற்கு வெளியே வந்ததில்லை என்கிறார்கள்.
அக்கம்பக்கத்தினர் வரலாற்றில் அவர்தான் மிகவும் மோசமானவர் என்கிறார்கள்.
-அவர்கள் சொல்கிறார்கள்... -யார் அவர்கள்?
பெரும்பாலும், என் சகோதரிதான்.
வெளவால்களைப் பற்றி மக்கள் நினைக்கும் பல விஷயங்கள் உண்மையல்ல.
இங்கே வாழ்பவர்களுக்கும் அதே மாதிரியாக இருக்கலாம்.
எனக்கு ஒன்று உறுதியாகத் தெரியும்.
இந்த இடத்தில் விழுந்த எதையும் இதுவரை யாரும் திரும்பப் பெற்றதில்லை.
பார்த்தாயா?
இது முதல் முறையாக இருக்கலாம். வா.
சொன்னேனே.
வீட்டில் யாரும் இல்லாமல் இருக்கலாம்.
ஹலோ. நான் ஜேன்.
தொந்தரவுக்கு மன்னியுங்கள்,
ஆனால் என் நண்பன் கிரேபியர்ட் உங்கள் கொல்லைப்புறத்தில் பாராசூட்டில் வந்துவிட்டான்.
அவனை திரும்பப் பெற வந்திருக்கிறோம்.
என் பொம்மைகளில் ஒன்றை கடனாக வாங்கிக் கொள்கிறாயா?
நாம் கிரேபியர்டை அப்படியே விட முடியாது.
அவன் சிக்கி இருக்கிறான். நீயே அதைப் பார்த்தாய்.
-எங்கே போகிறாய்? -என் நண்பனை திரும்பப் பெற.
பொறு, ஜேன். வேண்டாம்.
தாமதமாகிறது.
நாம் ஏன் உன் வீட்டில் இரவு உணவின் போது பேசக் கூடாது?
அதை விரைவாக எடுத்துச் செல்வதை பொருட்படுத்தமாட்டார் என்று நம்புகிறேன்.
பொருட்படுத்துவார் என்று நம்புகிறேன்.
பொறு, கிரேபியர்ட். உன்னைப் பிடித்துக்கொண்டேன்.
ஜேன், சீக்கிரம். நாம் இங்கே மாட்டிக்கொள்ளக் கூடாது.
கிட்டத்தட்டப் பிடித்துவிட்டேன்.
ஹேய்!
அடடா. இதைக் கிழித்துவிட்டேன்.
இருவரும், என் தோட்டத்தை விட்டு வெளியேறுங்கள்.
-அடக் கடவுளே! -ஓ, இல்லை. ம்.
-நாங்கள் போகிறோம். -வெளியே போங்கள்.
தோட்ட தெளிப்பான்
பூச்சி மருந்துகளை பயன்படுத்துகிறீர்களா?
இப்போது இது நமக்கு முக்கியமான பிரச்சினை அல்ல.
போங்கள். இப்போதே!
அனுமதியின்றி நுழைந்திருக்கிறீர்கள்.
மன்னித்துவிடுங்கள்!
பொறு, நாம் கிரேபியர்டை எடுக்க வேண்டும்.
என்ன அது?
பறக்கும் நரி!
அவை பகலில் தூங்கும் என்று சொன்னாய் தானே?
அவை மாலை வேளையில் தான் வேட்டையாடத் தொடங்கும்.
அதன் இறக்கைகள் எவ்வளவு பெரிதாக இருக்கின்றன என்று பார். அது அற்புதமாக இருக்கிறது.
பயமுறுத்துவது போல. ஓடு!
ஓடு!
-ஒருவேளை அவை மனிதர்களை சாப்பிடலாம். -அவை பெரிதுதான், ஆனால் அவ்வளவு பெரியது அல்ல.
ஏன் நாம் காப்பாற்ற முயற்சிக்கும் ஒவ்வொன்றும் நம்மைத் தாக்குகின்றன?
அது நம்மை தாக்குவதாக நான் நினைக்கவில்லை.
தவிர, அது போய்விட்டது என்று நினைக்கிறேன்.
நிச்சயமாகவா?
ஏனென்றால் நான் இரவு உணவுக்குத் தயார், ஆனால் நானே இரவு உணவாக விரும்பவில்லை.
என்ன?
அது என் மீது இருக்கிறது, இல்லையா?
அது என் இரத்தத்தை உறிஞ்சுகிறதா?
செய்யப் போகிறதா?
வௌவால்கள் மனித இரத்தத்தை குடிப்பது மிகவும் அரிது.
எனவே, ஒருவேளை. குடிக்கலாம் என்பதுதான் பதில்.
இதனால்தான் விமானத்திலேயே இருக்க முடிவு செய்தேன், ஜேன்.
அதை என் மீதிருந்து எடு!
அதன் பெரிய கால்களை என்னால் உணர முடிகிறது!
நீ இப்போது மிகவும் அற்புதமாக இருக்கிறாய்.
டேவிட்!
அது நம் உதவியை விரும்பவில்லை என்று நினைக்கிறன், ஜேன்.
அதை இன்னும் நன்றாக புரிந்துகொள்ள வேண்டும். அது அழியும் நிலையில் இருக்கிறது.
அது என்னைச் சாப்பிட முயற்சிப்பது எனக்குப் புரிகிறது என்று நினைக்கிறேன்.
இப்போது நான் அழியும் நிலையில் இருக்கிறேன்.
அது நமக்கு நிச்சயமாக... தெரியாது.
ஒருவேளை என் அம்மா உதவலாம்.
அதோடு, இரவு உணவு தயாராக இருக்கும்.
இனிப்பு இருக்குமா?
எனவே, அவை இரத்தத்தைக் குடிக்குமா இல்லையா என்பதை தெரிந்துகொண்டாயா?
-இன்னும் இல்லை. -ஆம்.
அது நம்மை துரத்தியதற்கு வேறொரு காரணம் இருக்க வேண்டும்.
இரத்தக்காட்டேரி வௌவால்கள் கூட பொதுவாக மனித இரத்தத்தைத் தேடிப் போகாது.
ஒருவேளை அப்படி செய்தால், அவற்றின் இரை தூங்கும் போது மட்டுமே செய்யும்.
நான் மீண்டும் தூங்க மாட்டேன் என்று நினைக்கிறேன்.
இந்த எறும்பு எங்கிருந்து வருகிறது?
அதுவும்?
உங்கள் இருவரையும் பாருங்கள். அவை உங்கள் மீதுதான் இருக்கின்றன.
பதில் கிடைத்துவிட்டது!
அதனால்தான் பறக்கும் நரி வௌவால் நம்மைப் பின்தொடர்ந்திருக்கிறது.
அது எறும்புகளை சாப்பிட விரும்பியிருக்கிறது.
சரி, ஆனால் ஏன் இருவரும் மீதும் பிசுபிசுப்பாக இருக்கிறது.
தற்செயலாக சில பழங்களை நசுக்கி விட்டோம்.
ஆனால் கிரேபியர்டை எப்படி திரும்பப் பெறுவது என்பதை தெரிந்துகொண்டேன்,
அதைச் செய்ய நமக்கு பறக்கும் நரி உதவப் போகிறது.
உன் விமானத்தின் ஒரு பகுதி எனக்கு வேண்டும்.
முதலில் சாப்பிட்டு முடிப்போமா?
அதோடு எறும்புகளையும் சுத்தம் செய்யுங்கள்.
இது வேலை செய்யும் என்று நினைக்கிறாயா?
செய்ய வேண்டும்.
அவர் கிரேபியர்டை உள்ளே கொண்டு போய்விட்டார். அவர் அதை திருடிவிட்டார்.
அவர் மோசமானவர் என்று சொன்னேனே.
நீங்கள் என் உற்ற நண்பனை திருடிவிட்டீர்கள்.
நான்தான் உன் உற்ற நண்பன் என்று நினைத்தேன்.
என் உற்ற நண்பர்களில் ஒருவரை திருடிவிட்டீர்கள்.
என் பழ மரத்தை மிதித்துவிட்டீர்கள், எனவே நமக்குள் கணக்கு நேராகிவிட்டது.
அது ஒரு விபத்து. எங்களை திடுக்கிட வைத்தீர்கள்.
இரண்டு அந்நியர்கள் என் கொல்லைப்புறத்தில்
நுழைவதைப் பார்த்து நான் எவ்வளவு திடுக்கிட்டேன் தெரியுமா?
நாங்கள் மணியை அடித்துப் பார்த்தோம்.
எனவே வீட்டில் யாருமில்லை என்றால், உள்ளே வந்துவிடுவீர்களா?
எதற்காக இவ்வளவு கோபப்படுகிறீர்கள்?
இங்கிருந்து வெளியேறுங்கள்.
பொறுங்கள்! உங்களுக்கு ஒன்று கொண்டு வந்தோம்.
நாங்கள் நசுக்கியதை ஈடுசெய்ய.
அது ஒரு மாற்று பழ மரமாக இல்லாவிட்டால், எனக்கு அதில் ஆர்வமில்லை.
இது ஒரு வெளவால் வீடு.
இது என் விமானமாக இருந்தது.
உங்கள் செடிகளுக்கு ஏன் பூச்சிக்கொல்லிகளை பயன்படுத்துகிறீர்கள்?
பூச்சிகளை போக்க.
பூச்சிக்கொல்லிகள் சுற்றுச்சூழலுக்கு மிகவும் கேடானவை.
எல்லாமே சுற்றுச்சூழலுக்கு கேடுதான்.
அது மட்டும் உண்மை இல்லை. பாருங்கள்.
"நம்முடைய உணவை விஷத்துடன் வளர்ப்பது நல்ல யோசனை என்று நாம் எப்படி நம்புகிறோம்?"
இவ்வாறு ஜேன் குட்டால் சொல்லியிருக்கிறார்.
பூச்சிக்கொல்லிகள் விஷத்தன்மை கொண்டவை. பூச்சிகளை அகற்ற வேறு வழிகள் இருக்கின்றன.
நிறைய வெளவால்கள் பூச்சிகளை சாப்பிடுவது போல.
-அது ஒரு வெளவாலா? -எனக்கு அவ்வளவு நன்றாக வரைய வராது.
ஆனால் ஒரு வெளவால் ஒரே இரவில் ஆயிரம் பூச்சிகளை உண்ணும்,
அது உங்கள் அழகான தோட்டத்தை பாதுகாக்க போதுமானதை விட அதிமானது.
சின்னதோ பெரியதோ, ஊடுருவுபவற்றை எனக்குப் பிடிக்காது.
குட்பை.
ஒரு ஒப்பந்தம் செய்துகொள்வோம்.
இந்த வெளவால் வீட்டை ஒரு இரவு உங்கள் வீட்டின் கொல்லைப்புறத்தில் வைத்து,
உங்கள் தோட்டத்து பூச்சிகளை வெளவால் சாப்பிடுகிறதா என்பதைப் படம்பிடிப்போம்.
இப்போது கேமராவை அமைக்கிறீர்களா?
இது வேலை செய்தால், பெட்டியை வைத்துக்கொள்ளுங்கள், உங்களுக்கு பூச்சிக்கொல்லிகள் தேவையில்லை.
பிறகு கிரேபியர்டைத் திரும்பக் கொடுக்க முடியுமா?
அப்படி நடக்கவில்லை என்றால்?
-கிரேபியர்டை வைத்துக்கொள்ளுங்கள். -ஜேன்?
சரி. என்ன தெரியுமா? ஒப்புக்கொள்கிறேன்.
இந்த பூச்சிகளை போக்க எதையும் செய்வேன்...
அதோடு உங்கள் இருவரையும்.
எல்லாம் நலமா?
நாங்கள் வெளவால் வீட்டையும் டேவிட் அப்பாவின் பழைய கேமராவையும் அமைத்தோம்.
எங்கள் வெளவால் வெளிவரும் என்று நம்புகிறேன்,
அதன் மூலம் அது என்ன சாப்பிடுகிறது என்பதை கண்டுபிடித்து கிரேபியர்டை திரும்பப் பெறலாம்.
நீ நன்றாக இருக்கிறாயா?
நான் ஏற்கனவே அதை மிஸ் செய்கிறேன்.
உனக்காக அந்த பெண்ணிடம் நான் ஏன் பேசக்கூடாது?
என்னால் சமாளிக்க முடியும்.
உன்னால் முடியும் என்று தெரியும்.
சிலர் ஏன் கோபப்படுகிறார்கள்?
வாழ்க்கை எளிதானது அல்ல, செல்லம்.
சில சமயங்களில், உலகத்தை மாற்றுவதற்கு ஏதாவது செய்ய முயற்சிப்பதற்கு பதிலாக
மக்கள் உலகின் மீது கோபப்படுவது எளிது,
இது உனக்கு எதிரானது.
இதோ வருகிறேன்.
நான் சிறுமியாக இருந்தபோது வைத்திருந்த பொம்மை.
-இன்றிரவு நீ ஏன் இதை வைத்துக்கொள்ளக் கூடாது? -நன்றி, அம்மா.
உங்களை நேசிக்கிறேன்.
நானும் உன்னை நேசிக்கிறேன்.
-ஹால் லைட்டை அணைக்க மறக்காதீர்கள். -மாட்டேன்.
ஹாய்.
நீ என்னிடம் விளையாடுகிறாய்.
காலை வணக்கம்.
அப்படியென்றால் சரி.
அவர் வாழ்த்து சொல்வதை விரும்புபவர் போல தெரியவில்லை.
நாங்கள் உள்ளே வந்து வெளவால்கள் வந்ததா என்று கேமராவைப் பார்க்கலாமா?
இந்த முறை அனுமதி கேட்டதற்கு நன்றி.
எனவே, நேற்று இரவு ஏதாவது வெளவால் சத்தத்தைக் கேட்டீர்களா?
வெளவால் சத்தம எப்படி இருக்கும்?
கேட்டதற்கு வருந்துகிறேன்.
வெளவால்கள் என் கொல்லைப்புற
அழிப்பாளர்களாக இருக்கலாம் என்ற யோசனைதான் நான் வெளவாலைப் பற்றி கேட்ட ஒரே விஷயம்.
நீங்கள் ஆச்சரியப்படலாம்.
என்னால் நம்ப முடியவில்லை. அது வேலை செய்தது.
இது நல்லதுதான், ஆனால் இது டவுன்சென்டின் பெரிய காதுகள் கொண்ட வெளவால் போல தெரிகிறது.
கண்டிப்பாக நம் பறக்கும் நரி இல்லை.
அழகாக இருக்கிறது...
ஒரு அசிங்கமான வழியில்.
அதோடு மிகவும் பயனுள்ளது.
கூடுதலாக, வெளவால்கள் இரவில் வேட்டையாடுகின்றன, எனவே நீங்கள் அவற்றைப் பார்ப்பது அரிது.
நான் அந்த பெட்டியை வைத்துக்கொள்ளலாம்.
பூச்சிக்கொல்லி பயன்பாட்டை நிறுத்துவீர்களா?
அது எப்படி போகிறது என்று பார்ப்போம்.
அது ஒரு பெரிய முதல் படி.
பறக்கும் நரி என்ன சாப்பிடுகிறது என்பதை நாம் இன்னும் கண்டுபிடிக்க வேண்டும்.
அது பூச்சிகள் இல்லை என்றால், அது வேறு ஏதாவது இறைச்சி அல்லது பழமாக இருக்க வேண்டும்.
அல்லது மனிதன்.
ஒப்பந்தம் ஒப்பந்தம்தான். நான் உன் குரங்கு நண்பனை அழைத்து வருகிறேன்.
-அது ஒரு சிம்பன்சி. -எல்லாம் ஒன்றுதான்.
சிம்பன்சிகள் மனிதக்குரங்குகள், குரங்குகள் அல்ல...
பொருட்படுத்தாதீர்கள்!
எனவே, பறக்கும் நரிக்கு நாம் எப்படி உதவப் போகிறோம்?
அதைத்தான் நாம் கண்டுபிடிக்க வேண்டும்.
உறுதியளித்தபடி, ஒரு பொம்மை.
நன்றி.
ஹலோ, கிரேபியர்ட். உன்னை மிகவும் மிஸ் செய்தேன்.
பொறுங்கள்.
நீங்கள் இதை சரிசெய்தீர்களா?
அதே அதை சரிசெய்திருக்கும்.
நீங்கள் இரகசியமாக நல்லவரா?
ஒரு நொடி காத்திருங்கள். உங்களுக்காக ஒன்று இருக்கிறது.
ஹேய், நண்பா. நானும் உன்னை மிஸ் செய்தேன்.
இனி உன்னை என் பார்வையிலிருந்து போக விடமாட்டேன்.
நீங்கள் கிளம்பும் முன்,
உன் பறக்கும் நரி வெளவாலுக்கு பழங்களை பிடிக்குமா என்று சோதிக்க இவை உதவும் என்று நினைத்தேன்.
இவை பூச்சிக்கொல்லி இல்லாதவை.
சுவை சோதனை. அருமையான யோசனை.
இப்போது நமக்கு தேவையானது இறைச்சி மட்டுமே.
ஆரஞ்சும் ஹாட் டாகும், உரிய இடத்தில இருக்கின்றன.
எனக்கு ரொம்பவும் பசிக்கிறது.
டேவிட்!
என்ன? இதற்கு ரொம்ப நேரம் ஆகிறது.
டேவிட், நாம் பொறுமையாக இருக்க வேண்டும்,
அப்போதுதான் பறக்கும் நரி பழம் சாப்பிடுகிறதா, இறைச்சி சாப்பிடுகிறதா என்று பார்க்க முடியும்.
கிரேபியர்ட், அது நம் தூண்டில்.
அது பறக்கும் நரி.
கிரேபியர்ட், கவனி!
ஓ, இல்லை!
பறக்கும் நரி இறைச்சியையோ பழங்களையோ சாப்பிடுவதில்லை.
ஆனால் நிச்சயமாக இரத்தத்தை உறிஞ்சுகிறது, அதுவும் கிரேபியர்ட் இரத்தத்தை.
ஓடு, கிரேபியர்ட்!
கவனி!
தாவு, கிரேபியர்ட்! தாவு!
போ!
வெளவாலுக்கு என்னதான் வேண்டும்?
அது கிரேபியர்டை துரத்தவில்லை, நம் மீது இருந்த எறும்புகளும் தேவையில்லை.
அது பழம்!
பறக்கும் நரி உன்னைத் துரத்தவில்லை, கிரேபியர்ட்! அதற்கு பழம் வேண்டும்!
அதை வீசியெறி!
வா, கிரேபியர்ட். இங்கே.
நீ புத்திசாலி இல்லையா, ஜேன்?
-புரிந்ததா? நீ... -எனக்குப் புரிந்தது.
அதுதான். இரத்தத்தை விட மிகவும் சுவையானது, நான் சொல்வது சரிதானே?
என்ன நடக்கிறது?
எல்லோரும் தங்கள் பொருட்களை திரும்பப் பெற அனுமதிக்கிறார் என்று நினைக்கிறேன்.
அப்படியா?
நான் வெளவால்களைப் பற்றி தவறாக நினைத்ததால்,
குழந்தைகள் அவ்வளவு மோசமாக இருக்க முடியாது என்று நினைத்தேன்.
ஆரம்பத்தில் கொஞ்சம் பதட்டம் ஏற்பட்டது.
இங்கு எனக்கு நல்ல பெயர் இல்லை என்று தெரிகிறது.
ஆம். இதையெல்லாம் யார் நம்புவார்கள்?
-அதோடு? -நான் வெளவால்களைப் பற்றி தவறாக நினைத்தேன்.
-நானும்தான். -ஆம்.
இன்னும் பல வெளவால் வீடுகளை அமைத்தீர்களா?
சரி, முதலாவதற்கு கொஞ்சம் துணை தேவைப்பட்டது.
-என் பெயர் ராபின். -ஜேன்.
டேவிட். தங்களுக்கான சேவையில்.
எல்லாவற்றுக்கும் நன்றி.
அக்கம்பக்கத்தினருக்கு இன்னும் அதிகமான வெளவால் வீடுகளை செய்ய வேண்டுமா?
நல்ல திட்டம்.
ஆனால் முதலில், பறக்கும் நரிக்கு உதவுவோம்.
கிட்டத்தட்ட நெருங்கிவிட்டோம். பணியை முடிக்க வேண்டிய நேரம் இது.
இப்போது அது என்ன சாப்பிடுகிறது என்பது நமக்கு தெரியும் என்பதால், பழ மரங்களை நடுவதன் மூலம்
அதற்கு போதுமான உணவு கிடைப்பதை உறுதி செய்து பறக்கும் நரிக்கு உதவலாம்.
போகலாம், கிரேபியர்ட்.
கவலைப்படாதே. இந்த முறை, நாம் ஒன்றாக குதிப்போம்.
நான் சொன்னது போல, உன்னை மீண்டும் என் பார்வையில் இருந்து போக விடமாட்டேன்.
தயாரா?
ஆம்!
பறக்கும் நரிகளைக் காப்பாற்ற உதவுங்கள்.
-ஜேன்? -டேவிட்?
நீ இன்னும் அவரிடம் பேசவில்லையா?
லிசா பாகுண்டலனிடமா?
இல்லை, இன்னும் இல்லை.
நான் கேட்கும் வகையில் உன் வாக்கியை ஆனில் வைத்திருக்க முடியுமா?
நான் பறக்கும் நரியைப் பற்றி எல்லாவற்றையும் கேட்க விரும்புகிறேன்.
-சரியான பெயர், தங்க கிரீடம் கொண்ட பறக்கும் நரி. -சரி.
-நீ ஏன் கிசுகிசுக்கிறாய்? -நான் தூங்கிக் கொண்டிருக்க வேண்டும்.
நீ அதிர்ஷ்டசாலி, லிசாவுடன் பேசுவதற்கு உன் அம்மா உன்னை விழித்திருக்க அனுமதிக்கிறார்.
அவர் பிலிப்பைன்ஸில் வசிப்பது அருமையான விஷயம்.
அவை வசிக்கும் ஒரே இடம் அதுதான்.
அதனால்தான் லிசாவுக்கு பறக்கும் நரி பற்றி எல்லாம் தெரிகிறது.
சரியாகச் சொல்வதென்றால், தங்க கிரீடம் கொண்ட பறக்கும் நரி.
அவர் வந்துவிட்டார்!
-ஹாய், லிசா. -ஹாய், ஜேன்.
ஹாய், லிசா.
அது யார்?
அது என் நண்பன், டேவிட், வாக்கி-டாக்கியில்.
அவனும் உங்களிடம் பேச விரும்பினான்.
ஹாய், டேவிட்.
எனக்கு நிஜமாகவே தெரிய வேண்டும், அது ஏன் தங்க கிரீடம் கொண்ட பறக்கும் நரி என்று அழைக்கப்படுகிறது?
உனக்கு ஒன்று காட்ட முடியுமா என்று பார்க்கிறேன்.
இதோ.
-நானும் அதைப் பார்க்க முடிந்திருக்கலாம். -புகைப்படங்களை பிறகு அனுப்புகிறேன்.
பிலிப்பைன்ஸில் உள்ள 26 வகையான பழங்களை உண்ணும் வெளவால்களில்,
அதன் தலையின் மேல் V என்ற எழுத்தைப் போன்ற வடிவம் கொண்ட
இந்த தங்க கிரீடம் இதற்கு மட்டுமே இருக்கிறது.
மிகவும் அழகாக இருக்கிறது.
சமீபத்தில் தங்க கிரீடம் கொண்ட பறக்கும் நரிகளைப் பார்த்தீர்களா?
ஆம், சில நாட்களுக்கு முன்புதான்.
-அவற்றைக் கண்டுபிடிக்க வயலுக்குச் சென்றேன். -நீங்கள் மிகவும் அதிர்ஷ்டசாலி.
அவை சில வௌவால்களைப் போல இரத்தம் குடிப்பதில்லை.
இரத்தக்காட்டேரி வெளவால்கள் பொதுவாக மனித இரத்தத்தை குடிப்பதில்லை என்று சொன்னேனே.
தங்க கிரீடம் கொண்ட பறக்கும் நரிகள் பழங்களை சாப்பிடுகின்றன, இல்லையா?
ஆம். தங்க கிரீடம் கொண்ட பறக்கும் நரிகளுக்கு பழங்கள்தான் பிடிக்கும்,
ஆனால் அவற்றுக்கு அத்திப்பழங்களை பிடிக்கும்.
அவை சாப்பிடுவதில் எழுபத்தொன்பது சதவீதம் அத்திப்பழங்கள்தான்.
அதோடு அத்திப்பழங்கள் வௌவால்களை நம்பியுள்ளன,
ஏனென்றால் அவற்றின் விதைகளை பரப்ப பறக்கும் நரிகள் தேவை.
எனவே அவை விதைகளை விதைக்கும் விவசாயிகளைப் போன்றவை.
அது சரிதான், ஜேன்.
அது தொலைநோக்கியா? விண்வெளியையும் ஆய்வு செய்கிறீர்களா?
எனக்கு விண்வெளியை பிடிக்கும்.
இது ஒரு கண்டறியும் தொலைநோக்கி.
பறக்கும் நரிகளைத் தேட இதைத்தான் பயன்படுத்துகிறோம்,
அவற்றை அடையாளம் காணவும், எண்ணவும்.
அதை எப்படி செய்கிறோம் என்று காட்டுகிறேன்.
நாங்கள் மாலை வரை காத்திருக்க வேண்டும்.
அப்போதுதான் எல்லா வௌவால்களும் அவற்றின் ஓய்வெடுக்கும் இடத்திலிருந்து வெளிவரும்,
அப்போதுதான் நாங்கள் அவற்றை எண்ணுகிறோம்.
எத்தனை மீதம் உள்ளன?
இந்த வெளவால்கள் சுமார் 10,000 முதல் 20,000 வரை மட்டுமே
பிலிப்பைன்ஸில் எஞ்சியுள்ளன.
பறக்கும் நரிகள் ஏன் ஆபத்தில் இருக்கின்றன?
நாம் அவற்றின் வாழ்விடங்களுக்குள் செல்வதை வௌவால்கள் விரும்புவதில்லை.
நாம் அதை அழித்துக் கொண்டிருக்கிறோம்.
உதவி செய்ய நாம் என்ன செய்யலாம்?
சமூகங்கள் மற்றும் தன்னார்வலர்களின் சக்தியை
குறைத்து மதிப்பிட முடியாது.
வௌவால்களைப் பாதுகாக்க எங்களுக்கு உதவும் பிலிப்பைன்ஸ்காரர்களின் புகைப்படங்களைப் பாருங்கள்.
வெளவால்களை எண்ணவும் அடையாளம் காணவும் அவர்களுக்கு நான் கற்றுக்கொடுக்கிறேன்.
இந்தப் பறக்கும் நரியின்
வாழ்விடங்களும் இன்னும் இருக்கவும், இன்னும் அவை உயிர்வாழவும் அவர்கள் தான் காரணம்.
ஒரு பிலிப்பைன்ஸ் இனத்தின் இழப்பு
பிலிப்பைன்ஸின் பல்லுயிர் இழப்பு மட்டுமல்ல,
அது உலகத்தின் இழப்பு.
ஏனென்றால், எல்லாவற்றிற்கும் மேலாக, நாம் எல்லோரும் இணைக்கப்பட்டிருக்கிறோம்.
ஆனால் இங்கிருந்து நாம் எப்படி உதவ முடியும்?
வௌவால் பற்றிய நல்ல கதையைப் பகிர்வது உண்மையில் உதவும்.
வெளவால்களுக்கு பயப்படும் மக்களின் மனதை மாற்ற அது உதவும்.
நீங்கள் புரிந்துகொள்ளத் தொடங்கும் போது, அக்கறை காட்ட தொடங்குவீர்கள்.
-நம்மால் அதைச் செய்ய முடியும், ஜேன். -ஆம், நம்மால் நிச்சயமாக முடியும்.
டேவிட், யாரிடம் பேசுகிறாய்?
யாரிடமும் இல்லை. தூங்கு, மில்லி.
நான் போக வேண்டும். நன்றி, லிசா.
நாளை பேசுகிறேன், ஜேன்.
எங்களுடன் பேசியதற்கு நன்றி, லிசா.
எங்களால் முடிந்த அளவு விலங்குகளுக்கு கண்டிப்பாக உதவுவோம்.
இங்கிருப்பதாக இருந்தாலும் பிலிப்பைன்ஸில் இருப்பதாக இருந்தாலும்.
குட் நைட்.
பை.
ஏசெரோடான் ஜூபேட்டஸ் - இராட்சத வெளவால் கிரகத்தைக் காப்பாற்றுங்கள்
தங்க கிரீடம் கொண்ட பறக்கும் நரி லிசா பாகுண்டலன்
வசனத் தமிழாக்கம் அருண்குமார்